**מטלת כתיבה**מיקרו כלכלה א'- קבלת החלטות כלכליות  
  
מגישה: ים אלמוג- 208901488

בחיבור זה אדון בשאלה האם רווחה חומרית היא אכן המדד הרלוונטי לשאלות מדיניות כלכלית ואחווה את דעתי בנושא.  
נושא הרווחה החומרית והאם היא מקנה אושר לבני האדם מעסיק מזה שנים רבות את התרבויות השונות בעולם והוא נחקר רבות גם בפסיכולוגיה ובמדעי החברה.   
האם כסף קונה אושר בקרב המין האנושי? בתרבות היהודית למשל מופיע המשפט "איזהו העשיר השמח בחלקו" - יש רמיזה לכך שאדם צריך ללמוד להיות מרוצה ממה שיש לו. וכך גם במיתולוגיה היוונית הסיפור המוכר על המלך מידאס שביקש להיות עשיר כל כך שכל מה שהוא נוגע בו יהפוך לזהב. תחילה היה מידאס מרוצה מעושרו ומהעובדה שהופך דברים לזהב עד שיום אחד ביתו נגעה בו והפכה לפסל זהב ולאחר מכן הוא ביכה על העושר הרב שהסב לו צער.   
ניתן למצוא עוד תאוריות נוספות כאלה על אושרם של בני האדם ומשלים רבים על הסתפקות במועט, אפילו כיום יש סרטים הוליוודיים שעוסקים ברדיפה אחרי עושר ומה שזה עושה לנו בני האדם והאם זה מוצדק וראוי לקידום.   
ככלכלנים מה שמעסיק אותנו זה כיצד ניתן למקסם את תועלתם של בני האדם ולהסב להם אושר, אך הדרך למדוד זאת נראית סבוכה מכיוון שקשה למדוד אושר או לקשר בין עושר לאושר.  
חוקרים רבים בניהם Ed Diener ו- Richard Easterlin עסקו בתחום הזה עוד משנות ה-70 והאופן בו הם עשו זאת היה באמצעות שאילת שאלות- שיטה מקובלת במדעי החברה.  
אחד הממצאים שלהם היה שקיים קשר חיובי בין ההכנסה הנמדדת של פרטים לבין התשובה לשאלה כמה מרוצים הם מחייהם- הם מצאו מתאם של 0.2 זה אמנם נמוך אך חיובי. בנוסף התגלה שבהשוואת רמת האושר של תושבים באותה מדינה יש מתאם בין עושר גבוה לרמת אושר גבוהה, אך מנגד רמת האושר הכלכלית של תושבי מדינה עשירה ומפותחת, אינה גבוהה יותר מרמת האושר של תושבי מדינה עשירה פחות- זה כונה בשם פרדוקס Easterlin. שכן, כיצד יתכן שכאשר אנו בודקים תושבי מדינה מסוימת, הקשר בין אושרם לבין מידת ההכנסה שלהם חזק יותר אך מידת האושר שלהם שווה למידת האושר במדינה עניה יותר?   
ההסבר לכך הוא שכאשר אנו שואלים אדם כמה הוא מרוצה מחייו תשובתו מושפעת מצפיותיו ומהסביבה בה הוא חי ולכן לרמת הכנסה לאומית גבוהה אין השפעה על רמת האושר המדינתית.   
כך למשל אדם שחי במדינה עניה כמו הודו ומצבו הכלכלי טוב יותר אפילו במעט משאר הפרטים סביבו יהיה מרוצה באופן יחסי מחייו ולהיפך.   
כמו כן ממצאי הניסוי אף הראו שכאשר משווים קבוצת גיל נתונה התרחשה אותה התופעה. כך למשל אם נמדוד צעירים בשנות ה-20 לחייהם אז סביר להניח שצפיותיהם נמוכות יחסית ואם הם ברמת חיים טיפה מעל לרמה הממוצעת לגילם הם ירגישו מרוצים למדיי, בעוד שאם ניקח מבוגרים שרמת ציפיותיהם עלתה ודרשותיהם מעצמם גם כן עלתה סביר להניח שלא מספיק להם להיות מעט מעל לממוצע בסביבתם והם דיווחו על רמת אושר נמוכה יותר ביחס לצעירים- זה מעט מפתיע כיוון שצעירים לרוב אינם מבוססים כלכלית.   
הדבר מתקשר עם תאוריית ההתאמה של Helson אשר עוסקת בהסתגלות של בני האדם למצב החדש. הלסון טען שיכולת השיפוט של אדם לגבי גירויים מסוימים מושפעת מחוויות העבר ומזיכרונותיו כיצד פירש גירויים אלה בעבר. לדוגמה ההסתגלות לריח חזק- בתחילה אנו נחוש אותו באפינו ונתקשה להתעלם ממנו אך בחלוף הזמן כבר לא נשים לב לכך ונתרגל למצב. ובהקשר לנושא בו אנו דנים ניתן לומר כי בני האדם מעדכנים את הציפיה שלהם ביחס למצבם ככל שהם מתקדמים בחיים. כלומר, ככל שאנו מתעשרים כך רמת הציפיות שלנו עולה ואנו מתרגלים למצב הקיים שכבר אינו מרגש אותנו. למשל מעבר לבית גדול יותר, או נסיעה ברכב הפרטי במקום בתחבורה ציבורית. תחילה אולי נחוש שבעי רצון אך בחלוף הזמן אלו דברים שנעשים להרגל עבורנו ואינם הופכים אותנו למרוצים יותר מחיינו.   
בניסוי נוסף שבחן את מידת האושר של אנשים בדקו את השפעת מזג האויר על תשובתם לשאלה האם הם מרוצים מחייהם, הקורלציה בין מזג אויר שמשי ונעים לבין שביעות רצונם הייתה חיובית. לעומת זאת, כאשר הפנו את תשומת ליבם של נשאלים אחרים ושאלו אותם מה מזג האויר בחוץ היה ניתן לראות שהקורלציה ירדה, כלומר ניקו את אפקט ההשפעה של מזג האויר.   
לאור כל זה קשה לקבוע את מידת שביעות הרצון של הפרטים כיוון שהיא ניתנת למניפולציות, כלומר היא מושפעת מגורמים נוספים כמו הסביבה החברתית שלנו וגילנו.  
ככלכלנים איננו עושים שימוש בשאילת שאלות כדי לבחון את מידת התועלת או שביעות הרצון של הפרטים. השיטה שלנו היא שימוש בהעדפה הנגלית כלומר אני בוחנים את מידת שביעות הרצון של הפרטים בהתאם להתנהגותם בפועל. כך למשל אנו מסתכלים על מה הצרכן בוחר ומה מעדיף יותר- ניתן לו שני סלים ונראה מה הוא מעדיף בניהם, ראינו שהצרכן מעדיף יותר על פחות. אך האם זהו כלי שניתן להסתמך עליו לאור כל מה שראינו עד כה?  
אמנם לא ניתן להסתמך על רמת העושר של בני אדם כמדד לרמת האושר שלהם כיוון שהיא ניתנת למניפולציה, אך אנו בהחלט יכולים למדוד את סבלם של בני האדם שמשפיע רבות על רווחתם.   
אין עוררין על כך שעוני, רעב, מחסור במים או תנאי תברואה לקויים פוגעים ברמת החיים של הפרטים. וברור לכל שרווחה חומרית אכן עוזרת למנוע את סבלם של בני האדם ועל כן, לדעתי ראוי ונכון שנסתכל על רווחה חומרית כמדד רלוונטי לשאלות מדיניות כלכלית.